

REPUBLIKA HRVATSKA

SPLITSKO - DALMATINSKA ŽUPANIJA

GRAD OMIŠ

Gradonačelnik

Na temelju članka 39. Statuta Grada Omiša (“Službeni glasnik Grada Omiša” br. 4/09, 9/10, 2/13, 10/13, 1/18 i 8/18 ) i članka 19. Odluke o raspolaganju nekretninama u vlasništvu Grada Omiša (“Službeni glasnik Grada Omiša” br. 2/10 ) te Zaključka Gradonačelnika Grada Omiša, KLASA: 360-02/20-01/01, URBROJ: 2155/01-02-20-1, od 20.05. 2020.godine

raspisuje se

 N A T J E Č A J

za davanje u privremeni zakup građevinskog zemljišta gospodarske namjene na području Grada Omiša

1. Predmet natječaja su sljedeća zemljišta:

 - građevinsko zemljište (dio kat.čest.1883/4 k.o. Omiš), ukupne površine 1600 m2, radi obavljanja proizvodnje i prodaje građevnog i dr. materijala, početna visina zakupnine od 4.000,00 kuna mjesečno, jamčevina iznosi 400,00 kuna.

 - građevinsko zemljište (dio čest.zem.1054/1, 1054/3, 1054/5, 1065/1 sve k.o. Omiš), ukupne površine cca 300 m2, radi obavljanja proizvodnje betonske galanterije, početna visina zakupnine od 800,00 kuna mjesečno, jamčevina iznosi 100,00 kuna.

2. Zemljišta se daju u zakup na rok od 1 godine. Svaki ponuditelj ima pravo podnijeti ponudu samo za jedno zemljište iz točke 1. ovoga natječaja. Pravo podnošenja pisane ponude imaju fizičke osobe koje su hrvatski državljani i pravne osobe registrirane u Republici Hrvatskoj za obavljanje djelatnosti iz točke 1. ovoga natječaja.

3. Mjesečna zakupnina plaća se unaprijed, najkasnije do petog dana u mjesecu za tekući mjesec. Odabrani ponuditelj preuzima obvezu plaćanja PDV-a na mjesečnu zakupninu.

4. Ponuditelji su dužni uplatiti jamčevinu u iznosu navedenom u točki 1. ovoga natječaja na žiro račun Grada Omiša broj IBAN HR22 2407 0001 8300 00008, model HR 68, s pozivom na broj 7722 – OIB. Ponuditelju čija je ponuda prihvaćena kao najpovoljnija, uplaćena jamčevina se uračunava u cijenu zakupa. Ostalim ponuditeljima jamčevina se vraća u nominalnom iznosu, bez kamata, po donošenju Odluke o odabiru najpovoljnije ponude.

5. Na zemljištima koja se daju u zakup ne može se graditi nikakav objekt osim montažnih građevinskih poboljšica uz prethodnu pisanu suglasnost Grada Omiša.

6. Ako Grad Omiš donese odluku o drugačijem načinu raspolaganju zemljištima iz točke 1. ovoga natječaja, Ugovor o zakupu će se raskinuti i prije isteka roka na koji je sklopljen, zakupnici su dužni prestati s korištenjem zemljišta, ukoniti sve objekte i uređaje o svom trošku te predati zemljište Gradu Omišu u stanju u kakvom je dano, bez prava na naknadu za uložena sredstva.

7. Zemljišta ili dio zemljišta koja se daju u zakup iz točke 1. ovoga natječaja ne može se dati u podzakup.

8. Pored zakupnine Zakupnik plaća i ostale troškove ( struja, voda, odvoz otpada, komunalna naknada, vodnu naknadu i dr.), pristojbe, poreze i druge naknade s naslova korištenja zemljišta.

9. Ugovor o zakupu građevinskog zemljišta sklapa se kao ovršna isprava ovjerena kod javnog bilježnika, a trošak solemnizacije snosi odabrani ponuditelj/zakupnik.

10. Pisane ponude za zakup zemljišta trebaju sadržavati:

- podatke o ponuditelju: naziv i točnu adresu ponuditelja, OIB, telefon, te IBAN žiro računa za potrebe povrata jamčevine ponuditelju koji ne bude odabran,

- preslik izvatka iz obrtnog registra, ako je natjecatelj fizička osoba,

- preslik rješenja o upisu u odgovorajući registar za pravne osobe,

- naznaka zemljišta za koje se natječe, namjena te ponuđeni iznos zakupnine mjesečno u kunama, bez PDV-a

- dokaz o plaćenoj jamčevini,

- izjavu o prihvaćanju svih uvjeta natječaja,

 - potvrdu (u izvorniku) Grada Omiša, ne stariju od 30 dana od dana objave natječaja kao dokaz da ponuditelj nema dospjelu nepodmirenu obvezu prema proračunu Grada Omiša,

 - potvrdu Porezne uprave (u izvorniku), ne stariju od 30 dana od dana objave natječaja kao dokaz da ponuditelj nema dospjelu nepodmirenu obvezu prema državnom proračunu, osim ako je sukladno posebnom propisu odobrena odgoda plaćanja navedenih obveza, pod uvjetom da se ponuditelj pridržava rokova plaćanja.

11. Prilikom odabira najpovoljinije ponude daje se pravo prvenstva sadašnjim korisnicima zemljišta iz točke 1. ovoga natječaja, po uvjetima iz najpovoljnije ponude pristigle na Natječaj.

12. Najpovoljnijom ponudom smatrat će se ona ponuda koja sadržava sve dokaze iz točke 10. ovoga natječaja i sadrži najviši ponuđeni iznos zakupnine.

13. Zemljišta iz točke 1. ovoga natječaja opterećena su stvarima sadašnjih korisnika. U slučaju da sadašnji korisnik ne iskoristi pravo prvenstva po točki 11. ovoga natječaja, po uvjetima iz najpovoljnije ponude prisitigle na natječaj, izabrani najpovoljniji ponuditelj/zakupnik stupa u posjed – zakup zemljišta prvog sljedećeg dana nakon dana predaje zemljišta Gradu Omišu od strane sadašnjeg korisnika.

14. Natječaj je otvoren objavom obavijesti u listu “Slobodna Dalmacija”, a objavit će se na oglasnoj ploči i na službenim stranicama Grada Omiša.

15. Ponude se podnose u zatvorenoj omotnici na adresu: GRAD OMIŠ, Trg kralja Tomislava 5/I, 21310 Omiš, sa naznakom “ne otvaraj - ponuda za zakup građevinskog zemljišta“, a moraju biti zaprimljeni najkasnije do 08.06. 2020. godine do 13:00 sati.

16. Ponuda mora biti **uvezana u cjelinu na način da se onemogući naknadno vađenje ili umetanje listova ili dijelova ponude.** Zakašnjele i nepotpune ponude neće se razmatrati.

17. Javno otvaranje ponuda održat će se 08.06.2020. godine u 13:00 sati u Uredu gradonačelnika, Trg kralja Tomislava 5/I, Omiš. Otvaranju ponuda smiju nazočiti isključivo ponuditelji, odnosno njihovi predstavnici.

18. Grad Omiš zadržava pravo ne prihvatiti ni jednu ponudu bez obveze davanja pisanog obrazloženja. Izabrani Zakupnik je dužan sklopiti Ugovor o zakupu zemljišta s Gradom Omišem u roku koji će biti naznačen u Odluci o odabiru najpovoljnije ponude, u protivnom smatra se da je odustao od ponude i gubi pravo na povrat jamčevine.

 GRADONAČELNIK
 Ivo Tomasović, dipl.oec., v.r.

Klasa: 360-02/20-01/01
Urbroj: 2155/1-02-20-2

Datum, 29.05. 2020. godine